Rozsudok Súdneho dvora (šiesta komora) z 5. októbra 2023 – Nemzeti Adó‑ és Vámhivatal Fellebbviteli Igazgatósága
(vec C‑279/22)(1)
„Návrh na začatie prejudiciálneho konania – Smernica 2013/34/EÚ – Ročné účtovné závierky, konsolidované účtovné závierky a súvisiace správy určitých druhov podnikov – Pôsobnosť – Finančné prostriedky spoločnosti použité zamestnancom tejto spoločnosti – Určenie základu dane z príjmov tohto zamestnanca zahŕňajúcich tieto finančné prostriedky“
Sloboda usadiť sa – Spoločnosti – Smernica 2013/34 – Pôsobnosť – Fyzické osoby – Vylúčenie – Dôsledok týkajúci sa povinností určitých druhov podnikov v oblasti účtovných závierok – Neuplatniteľnosť uvedených povinností na stanovenie pravidiel týkajúcich sa dane z príjmov fyzických osôb
(Smernica Európskeho parlamentu a Rady 2013/34, článok 1)
(pozri body 32, 34 – 36, 42 výrok)
Výrok
Článok 1 smernice Európskeho parlamentu a Rady 2013/34/EÚ z 26. júna 2013 o ročných účtovných závierkach, konsolidovaných účtovných závierkach a súvisiacich správach určitých druhov podnikov, ktorou sa mení smernica Európskeho parlamentu a Rady 2006/43/ES a zrušujú smernice Rady 78/660/EHS a 83/349/EHS,
sa má vykladať v tom zmysle, že:
táto smernica sa neuplatňuje na fyzické osoby a ustanovenia uvedenej smernice, ktorými sa upravujú povinnosti podnikov a ktoré sú vymenované v prílohách I a II tejto smernice, nemožno uplatniť na tieto osoby na účely stanovenia pravidiel týkajúcich sa dane z príjmu týchto osôb, ako ani pravidiel týkajúcich sa kontroly a sankcionovania porušení týchto pravidiel.
1 Ú. v. EÚ C 244, 27.6.2022.